Ethereum
„Ethereum“ – blokų grandinės (angl. blockchain) pagrindu sukurta platforma, kurios kriptovaliuta yra „Eteris“ (ETH). Platforma sukurta veikti drauge su „Ethereum“ išmaniuoju kontraktu (angl. smart contract). 2013 m. Vitalik Buterin pasiūlė „Ethereum“ idėją, 2014 m. surengtas jos sutelktinis finansavimas, o 2015 m. platforma buvo paleista. 2021 m. gegužės 11 d. „Eteris“ pirmąkart kirto 4000 JAV dolerių ribą, o šios kriptovaliutos autorius Vitalik Buterin tapo jauniausiu kriptomilijardierium istorijoje. Stiprėjančią paklausą lemia decentralizuotų finansų (angl. decentralized finance; DeFi) populiarėjimas. Jais siekiama atstoti bankų ir draudikų verslo modelius. Pastaruosiuose projektuose daugiausiai naudojamasi „Ethereum“ blokų grandine.